NDBV ondersoek vispedikure | Maroela Media
NDBV ondersoek vispedikure
NDBV is nie net bekommerd oor die gesondheid van visse wat in die Garra Rufa-pedikuur gebruik word nie, maar glo dit kan ook ŉ gesondheidsrisiko vir mense met 'n verlaagde immuunstelsel inhou. Foto: cubeme.com
Die Nasionale Dierebeskermingsvereniging (NDBV) het die departement van gesondheid gevra om die gesondheidsrisiko van ŉ vispedikuur te ondersoek.
Dit volg nadat die NDBV self ook ŉ ondersoek van stapel gestuur waarin hulle die welstand van visse geondersoek het, wat gebruik word om tydens ŉ pedikuur die dooie velle van ŉ persoon se voete af te vreet.
Die NDBV het Donderdag in ŉ brief aan die minister van gesondheid, Aaron Motsoaledi, en al die provinsiale LURs hulle kommer uitgespreek oor die gebruik van Garra Rufa of ‘dokter’ visse in gesondheidspa’s. Hulle is nie net bekommerd oor die visse se gesondheid nie maar glo die behandeling kan sleg wees vir ŉ persoon met ŉ verlaagde immuunstelsel, veral omdat dieselfde visse en water vir elke behandeling gebruik word.
ŉ Woordvoerder vir dié departement, Fidel Hadebe, het gesê hulle het nog nie die brief ontvang nie en is ook nie bewus van die soort pedikure of die gesondheidsrisiko daarvan nie.
Volgens die NDBV is dié pedikure reeds in 14 state in Amerika verban en sal die praktyk ook binnekort in Brittanje stopgesit word. Plaaslik is daar reeds twee klagte teen vispedikure na die NDBV verwys. – Sapa
Taxi-bestuurders gooi polisie met klippe
16de OTM in Kaapprovinsie opgeblaas